**ELŐTERJESZTÉS KÍSÉRŐ LAP**

**E-szám: 87/2017.**

# Tárgy: Döntés a Nagykovácsi Telepüzemeltetési Intézmény Szervezeti és Működési Szabályzatának jóváhagyásáról

Előterjesztő neve: Kiszelné Mohos Katalin polgármester

Előadó neve: dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. július 21.**

 **jegyző**

***Az előterjesztés kiküldhető – nem küldhető ki.***

**Nagykovácsi, 2017. július 21.**

**polgármester**

**Tisztelt Képviselő-testület!**

Nagykovácsi Nagyközség Önkormányzat Képviselő-testülete a 61/2017.(IV.27) határozatában döntött a Nagykovácsi Településüzemeltetési Intézmény /továbbiakban: Intézmény/ létrehozásáról és elfogadta az Alapító Okiratát.

Az új Intézmény törzskönyvi nyilvántartásba vétele megtörtént és közalkalmazotti jogviszonyban, magasabb vezetőként kinevezésre került az intézményvezető.

Kiléptetésre kerültek a dolgozók a gazdasági társaságból 2017. július 31-i hatállyal és az intézményvezető 2017. augusztus 1. napjával az átvett dolgozókkal közalkalmazotti jogviszonyt, illetve munkaviszonyt létesített.

Megtörtént a tárgyi eszközök Önkormányzat felé történő átadása a NATÜ Kft. részéről és folyamatban van azok használatba adása az Intézmény részére.

Az Alapító Képviselő-testület a tárgyévi költségvetési rendeletében biztosította a forrást az Intézmény működésére.

Az Intézmény működésének feltételei adottak, így augusztus 1. napjától megkezdheti a működését.

### Az államháztartásról szóló 2011. évi CXCV. törvény / továbbiakban Áht./ 8. fejezete előírja a költségvetési szerv szervezetére, működésére és képviseletére vonatkozó szabályokat**.**

Az Áht. 10.§ (5) bekezdése az alábbiakat határozza meg:

*A költségvetési szerv szervezetét, feladatai ellátásának részletes belső rendjét és módját szervezeti és működési szabályzat állapítja meg. A szervezeti egységekre vonatkozó szabályokat a költségvetési szerv szervezeti és működési szabályzatában vagy a szervezeti egységek ügyrendjében, a gazdálkodás részletes rendjét belső szabályzatban kell meghatározni.*

A Szervezeti és Működési Szabályzatot az Intézményt alapító Képviselő-testület irányító jogkörében hagyja jóvá az Áht. 9.§ b) alapján.

Az államháztartásról szóló törvény végrehajtásáról alkotott 368/2011. (XII. 31.) Korm. rendelet (a továbbiakban: Ávr.) 13. § (1) bekezdése részletesen előírja a Szervezeti és Működési Szabályzat tartalmát a alábbiak szerint:

**13. §** (1) A költségvetési szerv szervezeti és működési szabályzata tartalmazza

*a)* a költségvetési szerv alapításáról szóló jogszabály teljes megjelölését, ha a költségvetési szerv alapításáról jogszabály rendelkezett,

*b)* a költségvetési szerv alapító okiratának keltét, számát, az alapítás időpontját,

*c)* az ellátandó, és a kormányzati funkció szerint besorolt alaptevékenységek, rendszeresen ellátott vállalkozási tevékenységek megjelölését,

*d)* azon gazdálkodó szervezetek részletes felsorolását, amelyek tekintetében a költségvetési szerv alapítói, tulajdonosi (tagsági, részvényesi) jogokat gyakorol,

*e)* a szervezeti felépítést és a működés rendjét, a szervezeti egységek - ezen belül a gazdasági szervezet - megnevezését, feladatait, a költségvetési szerv szervezeti ábráját,

*f)* azon ügyköröket, amelyek során a szervezeti egységek vezetői a költségvetési szerv képviselőjeként járhatnak el,

*g)* a szervezeti és működési szabályzatban nevesített munkakörökhöz tartozó feladat- és hatásköröket, a hatáskörök gyakorlásának módját, a helyettesítés rendjét (ideértve - a költségvetési szerv vezetőjének és gazdasági vezetőjének akadályoztatása esetén vagy ha a tisztség ideiglenesen nincs betöltve - az általános helyettesítés rendjét), az ezekhez kapcsolódó felelősségi szabályokat,

*h)* jogszabályban meghatározott kivétellel a munkáltatói jogok gyakorlásának - ideértve az átruházott munkáltatói jogokat is - rendjét, és

*i)* azoknak a költségvetési szerveknek a felsorolását, amelyek tekintetében a költségvetési szerv az Áht. 10. § (4a) és (4b) bekezdése alapján a 9. § (1) bekezdése szerinti feladatokat ellátja.

Ennek megfelelően készült el a most benyújtott tervezet, melyet az Ávr. 13.§ (4a) bekezdése szerint az újonnan alakult intézmény megalakulásától számított 30 napon belül kell elkészíteni.

Kérem a Tisztelt Képviselő-testületet, hogy vitassa meg az előterjesztést és döntsön a Szervezeti és Működési Szabályzat jóváhagyásáról.

A döntés meghozatalához egyszerű szavazattöbbség szükséges.

Nagykovácsi, 2017. július 21.

 Kiszelné Mohos Katalin

 polgármester

**Határozati javaslat**

# Tárgy: Döntés a Nagykovácsi Telepüzemeltetési Intézmény Szervezeti és Működési Szabályzatának jóváhagyásáról

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Településüzemeltetési Intézmény Szervezeti és Működési Szabályzatát a mellékelt tartalommal jóváhagyja.

**Határidő:** azonnal

**Felelős:** polgármester, jegyző